ᱥᱟᱨᱚᱲᱟ ᱫᱟᱥ

ᱥᱟᱨᱚᱲᱟ ᱫᱟᱥ (ସାରଳା ଦାସ) ᱫᱚ ᱑᱕ ᱜᱚᱴᱟᱝ-ᱟᱜ ᱥᱟ.ᱭᱟ.ᱛ ᱨᱤᱱᱤᱡ ᱢᱤᱫ ᱚᱱᱚᱞᱤᱭᱟ. ᱟᱨ ᱳᱰᱤᱭᱟ ᱯᱟ.ᱨᱥᱤ ᱨᱤᱱᱤᱡ ᱢᱤᱫ ᱢᱟᱨᱟᱝ ᱯᱟ.ᱴᱷᱩᱣᱟ.ᱭ(scholar) ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱟᱡᱟᱜ ᱯᱚᱛᱚᱵ — ᱢᱚᱦᱟᱵᱷᱟᱨᱚᱛ, ᱵᱤᱞᱟᱝᱠᱚ ᱨᱟᱢᱟᱭᱚᱬ ᱟᱨ ᱪᱚᱱᱰᱤ ᱯᱩᱨᱟᱬᱚ ᱠᱷᱟ.ᱛᱤᱨ ᱵᱟᱰᱟᱭ ᱠᱟᱱᱟᱭ ᱾ ᱱᱩᱭ ᱫᱟ ᱳᱰᱤᱭᱟ ᱯᱟ.ᱨᱥᱤ ᱨᱤᱱᱤᱡ ᱯᱩᱭᱞᱩ ᱯᱟ.ᱴᱷᱩᱣᱟ(scholar) ᱠᱟᱱᱟᱭ ᱾ ᱞᱟ.ᱭ ᱞᱮᱠᱷᱟᱱ, ᱳᱰᱤᱭᱟ ᱯᱟ.ᱨᱥᱤ ᱨᱮᱭᱟᱜ ᱨᱚᱱᱚᱲ ᱠᱟ ᱠᱷᱚᱡᱽ-ᱤᱡ ᱞᱮᱠᱟᱛᱮ ᱱᱩᱭ ᱟᱭᱢᱟ ᱠᱟᱛᱷᱟᱭ ᱵᱟᱰᱟᱭ ᱧᱟᱢ ᱦᱚᱪᱚ ᱟᱠᱟᱫ ᱵᱚᱱᱟ ᱾

ᱡᱤᱭᱚᱱ
ᱥᱟᱨᱚᱲᱟ ᱫᱟᱥ-ᱟᱜ ᱡᱤᱭᱟᱱ ᱫᱚ ᱵᱟ.ᱲᱤᱡ ᱜᱮ ᱛᱟᱦᱮᱸᱠᱟᱱᱟ ᱾ ᱱᱩᱭ ᱫᱚ ᱠᱚᱱᱚᱠᱚᱵᱚᱛᱤ ᱯᱟᱴᱚᱬᱟ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱠᱚᱱᱚᱠᱯᱩᱨᱟ ᱢᱮᱱᱛᱮ ᱦᱚᱸ ᱦᱚᱲ ᱠᱚ ᱵᱟᱰᱟᱭ ᱟᱠᱟᱫᱟ ᱾ ᱱᱚᱶᱟ ᱫᱚ ᱡᱚᱜᱚᱛᱥᱤᱝᱯᱩᱨ ᱡᱤᱞᱞᱟ. ᱠᱮᱭᱟᱜ  ᱥᱤᱫᱽᱫᱷᱤᱠᱷᱮᱛᱨᱚ ᱥᱩᱨ ᱨᱮᱭᱟᱜ ᱴᱷᱟᱶ ᱠᱟᱱᱟ ᱾ ᱱᱩᱭᱟᱜ ᱡᱟᱱᱟᱢ ᱥᱮᱨᱢᱟ ᱫᱚ ᱵᱷᱟ.ᱜᱤ ᱞᱮᱠᱟ ᱵᱟᱝ ᱵᱟᱰᱟᱭ ᱠᱟᱱᱟ, ᱚᱱᱟ ᱛᱮ ᱢᱚᱱ ᱞᱮᱠᱷᱟ ᱞᱮᱠᱟᱛᱮ ᱑᱕ ᱜᱚᱴᱟᱝ-ᱟᱜ ᱥᱟ.ᱭᱟ‌ᱛ ᱨᱮ ᱢᱮᱱᱛᱮ ᱠᱚ ᱞᱮᱠᱷᱟ ᱧᱟᱢ ᱟᱠᱟᱫᱟ ᱾

ᱥᱟᱨᱚᱲᱟ ᱫᱟᱥ ᱫᱚ ᱜᱤᱫᱽᱨᱟ. ᱡᱤᱭᱚᱱ ᱨᱮ ᱥᱮᱪᱮᱫ ᱟᱥᱲᱟ ᱠᱚ ᱜᱮ ᱵᱟᱭ ᱥᱮᱱ ᱠᱟᱱᱟ ᱥᱮ ᱚᱞ ᱯᱟᱲᱦᱟᱣ ᱜᱮ ᱵᱟ.ᱱᱩᱜ ᱛᱟᱭᱟ ᱾ ᱱᱩᱭ ᱫᱚ ᱡᱟᱦᱟ ᱱᱤᱡᱽ ᱛᱮᱜᱮ, ᱴᱷᱟ.ᱠᱩᱨ ᱵᱤᱫᱽᱭᱟ. ᱤᱫᱤ ᱠᱮᱛᱮ ᱥᱮᱪᱮᱫ ᱦᱟᱨᱟᱣᱟᱱ ᱛᱟᱦᱮᱸᱫ ᱾ ᱟᱡᱟᱜ ᱡᱟᱱᱟᱢ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱥᱤᱫᱷᱮᱥᱣᱚᱨ ᱯᱚᱨᱤᱰᱟ, ᱛᱚᱵᱮ ᱱᱩᱭ ᱫᱚ ᱛᱟᱭᱚᱢ ᱛᱮ ᱥᱟᱨᱚᱲᱟ ᱫᱟᱥ ᱢᱮᱱᱛᱮ ᱵᱟᱰᱟᱭ ᱠᱟᱱᱟᱭ ᱾ ᱱᱚᱶᱟ ᱧᱩᱛᱩᱢ ᱫᱚ 'ᱥᱟᱨᱚᱲᱟ'-ᱟᱜ ᱵᱚᱝᱜᱟ ᱵᱩᱨᱩ ᱛᱮ ᱧᱟᱢ ᱟᱠᱟᱫ ᱟ.ᱥᱤᱨᱵᱟᱫᱽ ᱞᱮᱠᱟᱭ ᱫᱚᱦᱟ ᱞᱮᱫ-ᱟ ᱾ ᱳᱰᱤᱭᱟ. ᱯᱟ.ᱨᱥᱤ ᱛᱮ ᱫᱟᱥᱚ ᱢᱮᱱ ᱫᱚ ᱪᱟᱠᱚᱨ, ᱚᱱᱟᱛᱮ ᱱᱚᱶᱟ ᱧᱩᱛᱩᱢ ᱫᱚ ᱟᱡ-ᱮ ᱫᱚᱦᱟᱣᱟᱱ ᱛᱟᱦᱮᱸ ᱠᱟᱱᱟ ᱾ ᱱᱚᱝᱠᱟᱱᱟᱜ ᱟᱨ ᱢᱤᱫ ᱠᱟᱛᱷᱟ ᱦᱚᱸ ᱳᱰᱤᱭᱟ. ᱥᱟᱶᱦᱮᱫ ᱨᱮ ᱟᱸᱡᱚᱢ ᱦᱤᱡᱩᱜ ᱜᱮᱭᱟ ᱡᱮ, ᱠᱟᱲᱤ ᱫᱟᱥ ᱫᱚ ᱥᱚᱨᱟᱥᱣᱚᱛᱤᱼᱟᱜ ᱟ.ᱥᱤᱨᱵᱟᱫᱽ ᱫᱟᱭᱟ ᱛᱮ ᱥᱮᱪᱮᱫ ᱠᱟᱛᱮ ᱚᱱᱚᱞᱤᱭᱟ. ᱥᱟᱡᱟᱣ ᱞᱮᱱᱟ ᱾ ᱛᱚᱵᱮ ᱠᱟᱲᱤ ᱫᱟᱥ-ᱟᱜ ᱠᱟᱛᱷᱟ ᱞᱮᱠᱟᱛᱮ, ᱜᱤᱫᱽᱨᱟ. ᱵᱮᱲᱟ ᱥᱤᱫᱷᱮᱥᱣᱟᱨ ᱫᱟ ᱟᱡ ᱵᱟᱵᱟᱦᱟᱜ ᱵᱟ.ᱫ ᱨᱮ ᱡᱚᱠᱷᱟᱱ ᱮ ᱥᱤᱭᱩᱜ ᱠᱟᱱ ᱛᱟᱦᱮᱸᱫ, ᱱᱩᱭ ᱫᱚ ᱟ.ᱰᱤ ᱨᱟᱦᱟ ᱟᱛᱮ ᱥᱮᱨᱮᱧ ᱡᱚᱝ ᱠᱟᱱ ᱛᱟᱦᱮᱸᱫ, ᱱᱚᱶᱟ ᱥᱮᱨᱮᱧ ᱟᱸᱡᱚᱢ ᱛᱮ ᱥᱟᱨᱚᱲᱟ ᱴᱷᱟ.ᱠᱨᱟ.ᱱᱤ ᱫᱚ ᱚᱱᱰᱮ ᱦᱮᱡ ᱥᱮᱴᱮᱨ ᱞᱮᱱᱟᱭ ᱟᱨ ᱱᱩᱭ ᱜᱤᱫᱽᱨᱟ. ᱫᱚ ᱟ.ᱥᱤᱨᱵᱟᱫᱽ-ᱮ ᱮᱢᱟᱫᱮ ᱛᱟᱦᱮᱸᱫ ᱾ ᱚᱱᱟ ᱫᱟᱭᱟ ᱛᱮ ᱱᱩᱭ ᱫᱚ ᱟᱭᱢᱟ ᱪᱮᱨᱦᱟ ᱪᱮᱨᱦᱟ ᱥᱮᱨᱮᱧ ᱠᱚᱭ ᱚᱞ ᱫᱟᱲᱮᱭᱟᱜ ᱛᱟᱦᱮᱸᱫ ᱾

ᱟᱡᱟᱜ ᱚᱱᱚᱞ ᱢᱚᱦᱟᱵᱷᱟᱨᱚᱛ ᱯᱟᱲᱦᱟᱣ ᱠᱟᱛᱮ ᱵᱩᱡᱷᱟ.ᱣ ᱧᱟᱢᱚᱜ-ᱟ ᱡᱮ, ᱱᱩᱜᱴᱭ ᱫᱟ ᱳᱰᱤᱥᱟ ᱨᱤᱱᱤᱡ ᱜᱚᱡᱚᱯᱚᱛᱤ ᱨᱟᱡᱽ ᱴᱷᱮᱱ ᱯᱷᱟ.ᱫᱽ ᱞᱮᱠᱟᱛᱮ ᱠᱟ.ᱢᱤ ᱠᱟᱱ ᱛᱟᱦᱮᱸᱫ ᱾

ᱥᱟᱨᱚᱲᱟ ᱫᱟᱥ ᱟᱡᱟᱜ ᱡᱤᱭᱚᱱ ᱨᱮᱭᱟᱜ ᱢᱩᱪᱟ.ᱫ ᱚᱠᱛᱚ ᱫᱚ ᱵᱤᱞᱚ ᱥᱟᱨᱚᱲᱟ ᱴᱷᱮᱱ ᱠᱷᱟᱱᱰᱟᱣ ᱞᱮᱫᱟᱭ ᱱᱚᱶᱟ ᱨᱮᱭᱟᱜ ᱧᱩᱛᱩᱢ ᱫᱚ ᱠᱚᱱᱚᱠᱚᱵᱚᱛᱤ ᱯᱟᱴᱚᱬᱟ ᱥᱮ ᱠᱚᱱᱚᱠᱚᱯᱩᱨᱟ ᱢᱮᱱᱛᱮ ᱠᱚ ᱵᱟᱰᱟᱭᱟ ᱾ ᱱᱚᱶᱟ ᱫᱚ ᱛᱮᱱᱛᱩᱲᱤᱯᱚᱫᱟ ᱨᱮ ᱢᱮᱱᱟᱜ-ᱟ ᱾

ᱥᱟᱹᱠᱷᱭᱟᱹᱛ

ᱵᱟ.ᱲᱛᱤ ᱡᱚᱱᱚᱲ
Adikabi Sarala Das 
About Sarala das mahabharat 

Category:15th-century Indian poets
Category:People from Jagatsinghpur district
Category:Odia-language writers
Category:Odia-language poets
Category:Poets from Odisha